Publication: Magyar Közlöny
Issue: MK-2008-75 (Year: 2008, Number: 75)
Era: 2004-2010
Section: rész le tes sza bá lya i ról szóló 48/2002. (XII. 28.) PM rendelet
Paragraph Index: 7

10. cikkének 4. bekezdésével összhangban javasolta, és a Morgesben 1999. december 13-án és 14-én megtartott negyvennyolcadik ülésén fogadta el; A módosításokat az Állandó Bizottság 2001. január 9-én Genfben megtartott ötvenedik ülésén módosította. Bevezetés A nemesfémtárgyak ellenõrzésérõl és jelölésérõl szóló Egyezmény 10. cikkének 4. bekezdése alapján az Állandó Bizottság 1998 decemberében javaslatot nyújtott be a Letéteményesnek az Egyezmény szövegének módosítására. Ezt a szöveget megküldték az Egyezményt aláíró szerzõdõ országoknak azzal a felhívással, hogy adják beleegyezésüket a javasolt módosításokhoz. Miután a dán kormány kérelmet nyújtott be arra vonatkozóan, hogy kezdjenek további tárgyalásokat a javasolt módosításokról, a letéteményes összehívta a szerzõdõ országok jogi szakértõinek ülését. Az ülésre 1999. szeptember 21-én Koppenhágában került sor. Az ülés során a jogi szakértõk számos jogi kérdéssel foglalkoztak és megvizsgáltak néhány módosítási javaslatot is. Azt ajánlották, hogy az Egyezmény módosítását jegyzõkönyv formájában adják ki. A jogi szakértõk ajánlásait és az Egyezmény egységes szerkezetû módosításait ezt követõen az Állandó Bizottság Morgesben (Svájc) 1999. december 13-án és 14-én megtartott negyvennyolcadik ülésen mutatták be az Állandó Bizottságnak, amely elfogadta azokat. Miután a dán kormány egy másik kérelmet nyújtott be arra vonatkozóan, hogy kezdjenek további tárgyalásokat a javasolt módosításokról, a letéteményes összehívta a szerzõdõ országok jogi szakértõinek ülését. Az ülésre 2001. január 8-án Genfben került sor. Az ülés során a jogi szakértõk elfogadták a Dánia által elõterjesztett két javaslat egyikét, és megfelelõ kompromisszumra jutottak a második dán javaslatról is. A jogi szakértõk ajánlásait és az Egyezmény egységes szerkezetû módosításait ezt követõen az Állandó Bizottság Genfben (Svájc), 2001. január 9-én megtartott ötvenedik ülésen mutatták be az Állandó Bizottságnak, amely elfogadta azokat. Az Állandó Bizottság által elfogadott egységes szerkezetû módosítások a következõk: Preambulum Elsõ bekezdés: A szöveget az alábbi három bekezdéssel kell kiegészíteni: „figyelembe véve, hogy a nemesfém tárgyak ellenõrzésére és jelölésére vonatkozó módszerekre és eljárásokra vonatkozó szabványok, mûszaki szabályok és irányelvek nemzetközi harmonizálása értékes módon járul hozzá az ilyen termékek szabad mozgásához; figyelembe véve, hogy ezt a harmonizációt ki kell egészíteni az ellenõrzés és a jelölés kölcsönös elismerésével, és ezért azzal az óhajjal, hogy a nemesfémvizsgáló szervek és az érintett hatóságok közötti együttmûködést elõsegítsék és fenntartsák; tekintettel arra, hogy az Egyezményt aláíró szerzõdõ államok nem írják elõ kötelezõen a fémjelzést, és hogy a ne- 2008/75. szám mesfém tárgyaknak az Egyezmény szerinti jelekkel való jelölése önkéntes alapon történik;”

Source: https://magyarkozlony.hu/hivatalos-lapok/f7807d52b99cd6ac7936aa894e89832e6f5c5cf5/dokumentumok/933b877c6279534f13efb8c07f30c5bed5847881/letoltes